Gatuna Akvobaraĵo

La Gatuna Akvobaraĵo estas granda akvobaraĵo sur la rivero Chagres en Panamo, ĉe la urbo Gatun. La akvobaraĵo, konstruita inter 1907 kaj 1913, estis ŝlosila elemento de la Panama Kanalo; ĝi eltenas la artefaritan Gatunan Lagon, kiu siavice portas ŝipojn dum 33 km el ties trafiko tra la Istmo de Panamo. Aldone, hidroelektra centralo ĉe la akvobaraĵa stacio generas elektron kiu estas uzata por funkciigi la kanalajn kluzojn kaj alian ekipaĵon de la kanalo.

La konstruado de tiu akvobaraĵo estis granda inĝenierada atingo, duaranga nur post la paralela elfosado de la Kulebra Tranĉo; je la epoko de la konstruado, tiu akvobaraĵo estis la plej granda akvobaraĵo en la mondo, kaj la Lago Gatuno estis la plej granda baraĵlago en la mondo.

 Referencoj 

 Eksteraj ligiloj 

 History Of The Panama Canal, de Ira E. Bennett
 The Panama Canal, de Colonel George W. Goethals

Kategorio:Geografio de Panamo
Kategorio:Akvobaraĵoj
Kategorio:Panama Kanalo